भाजपा विधायक साधु चरण महतो मंगलवार को सरायकेला जेल से निकल गए। पिछले दिन उच्च न्यायालय से उन्हें जमानत मिली थी। लेकिन चिकित्सीय कस्टडी में रहने के कारण मंगलवार की सुबह 11 बजे के आसपास सीधे टीएमएच से सरायकेला जेल पहुंचे, जहां रिलीज प्रक्रिया के उपरांत लगभग 15-20 मिनट बाद जेल से विधिवत बाहर निकले। जेल के गेट पर खड़े भाजपा जिला अध्यक्ष उदय प्रताप सिंहदेव व सैकड़ों भाजपाइयों ने उन्हें माल्यार्पण कर स्वागत किया। विधायक साधु चरण महतो ने कहा की सरकारी पदाधिकारी काम से मतलब रखें व अपना वेतन लें। राजनीति नहीं करें। कमीशन के चक्कर में रहें। उन्होंने कहा कि जब एक विधायक को यहां के प्रशासनिक पदाधिकारी जेल के अंदर पहुंचा सकता है तो आम लोगों के साथ भी इस तरह की घटना हो सकती है। उन्होंने कहा कि इस मसले पर आगे रणनीति बनाकर कार्य किया जाएगा।